open-index/open-wikipedia-markdown huggingface dataset:
טאוופלוס, קיסר אתיופיה

**טאוופלוס** (געז: ቴዎፍሎስ) קיסר אתיופיה 1 ביולי 1708 - 14 באוקטובר 1711, הוכתר בשם "וולדה אמבסה" (געז: ወልደ አምበሳ, עברית: בן האריה). טאוופלוס היה אחיו של הקיסר ייאסו הראשון.

בעקבות מות אחינו תקלה היימנות הראשון טאוופלוס שוחרר מבית המאסר בהר וואחני והוכתר כקיסר. על פי ג'יימס ברוס כאשר טאוופלוס הוכתר כקיסר הוא החל לצוד את אלו שרצחו וקשרו קשר כנגד אחיו ייאסו הגדול והאשים את אחינו ובנו של ייאסו תקלה היימנות הראשון ברצח שלו ובעקבות זאת הדביק לו את הכינוי **ירגאם** - מקולל. הקיסרית ואם היימנות הוקיע את רצח בעלה ייאסו אך יצר הנקם של טאוופלוס גבר והוביל ללחימה כנגד הקיסרית שבסופה נהרגו כ-37 בני אדם. מאוחר יותר ייאסו הוציא להורג כל מי שהתנגד לשלטון אחיו ייאסו בעבר.

במשך מלכותו של טאוופלוס נוהל מרד כנגדו וב-1701 נאבחנה יוהנס הכריז על עצמו כקיסר אתיופיה מרד שנמשך עד 1710. כמו אחיו ייאסו, טאוופלוס תמך בדוקטרינת קאבט - **משיחה** של הנזירים מגוג'אם ולא תמך בנזירי מנזר דברה ליבנוס משוואה שתמכו בדוקטרינת **וולד קיב** כאשר נשאל מדוע ענה להם: 

טאוופלוס מת באופן מחשיד ונקבר בטאדה.

## הערות שוליים




קטגוריה:אתיופיה: תקופת התחייה
קטגוריה:השושלת הגונדרית
קטגוריה:קיסרי אתיופיה
קטגוריה:מלכים אפריקאים
קטגוריה:נפטרים ב-1711
משלחת אוורסט

[שמאל|ממוזער|250px|המתקן ב[אוקטובר 2006]]
[שמאל|ממוזער|250px|המתקן בבנייה ב-[16 בינואר 2005]]
[שמאל|ממוזער|250px|הירידה של הרכבת ב-[18 במרץ 2006]]
**משלחת אוורסט: אגדת ההר האסור** (באנגלית: **Expedition Everest: Legend of the Forbidden Mountain**) הוא מתקן שעשועים מסוג רכבת הרים בממלכת החיות של דיסני באתר הנופש דיסניוורלד.

## רקע
משלחת אוורסט מקביל למזחלות מטרהורן, רכבת הרים משנת 1959 בדיסנילנד. בשניהם חוזרים מאפייני תפאורת ההר המושלג ודמות היטי לאורך הנסיעה.

למרות שגובה ואורך המסלול מתונים יחסית לרכבות הרים סטנדרטיות בנות-זמננו, משלחת אוורסט ייחודית בכך שקרון הרכבת נוסע קדימה ואחורה, תוצאה של "התערבות היטי" בנסיעה.

## תיאור המתקן
*פתיחה: 7 באפריל 2006
*מתכנן: וולט דיסני אימג'ינירינג
*משך הנסיעה במתקן: 3-4 דקות
*סוג מתקן: רכבת הרים
*קיבולת קרונות: 34
*מספר קרונות לרכבת: 6
*מספר נוסעים לקרון: 6 (בחמשת הקרונות הראשונים)/4 (בקרון האחרון)
*אורך: 4424 רגל (1348.4 מטר)
*גובה כולל: 199.5 רגל (60.8 מטר)
*גובה המסלול: 112 רגל (34.1 מטר)
*הגבלת גובה: 44 אינץ' (112 סנטימטר)
*מספר עליות: 2
*אודיו-אנימטרוניקס: יטי, ציפור
*מהירות: 50 מייל לשעה (80 קמ"ש)
*מהירות אחורה: 40 מייל לשעה (64 קמ"ש)
*ירידה: 80 רגל
*סוג: פלדה

## ראו גם
*מזחלות מטרהורן

## קישורים חיצוניים

* המתקן באתר הרשמי של דיסני (אנגלית)

קטגוריה:דיסניוורלד
קטגוריה:אוורסט
נאבחנה יוהנס

**נאבחנה יוהנס** הכריז על עצמו קיסר אתיופיה משנת 1709 - יולי 1710 בזמן שלטונו של הקיסר טאוופלוס. נתמך על ידי סטוני יוהנס שהיה מעורב במות הקיסר הקודם ואחינו של טאוופלוס תקלה היימנות הראשון ומאמו. טאוופלוס דיכא את המרד באופן אכזרי ותפס את סטוני כאשר ניסה להימלט לאדאנת שם הקיסר קיצץ את אפו ואוזניו.

## הערות שוליים




קטגוריה:קיסרי אתיופיה
קטגוריה:אתיופיה: תקופת התחייה
קטגוריה:מלכים אפריקאים
מאט הארדי

**מת'יו מור הארדי** (באנגלית: **Matthew Moore Hardy**; נולד ב-23 בספטמבר 1974 בקמרון, צפון קרוליינה) הוא מתאבק אמריקאי, המופיע בארגון ההיאבקות All Elite Wrestling (AEW). הוא מוכר לרוב בעקבות הופעותיו בארגון ההיאבקות ה-WWE. אח של המתאבק ג'ף הארדי.

## ביוגרפיה
הארדי נולד בקמרון, קרוליינה הצפונית, בנם של גילברט ורובי מור הארדי. הוא אחיו הגדול של ג'ף הארדי. אמם נפטרה מסרטן המוח בשנת 1987. הארדי שיחק בייסבול כילד ובמהלך התיכון, אך הפסיק בשנתו האחרונה. הוא גם שיחק כדורגל, כקשר אחורי או כשחקן הגנה. הארדי היה תלמיד טוב בתיכון יוניון פיינס בצפון קרוליינה, והיה מועמד למלגת מורהד, מלגה לכל אוניברסיטה בצפון קרוליינה. הארדי למד באוניברסיטת צפון קרוליינה בשארלוט, שם התמחה בהנדסה, אולם לאחר שנה הוא נשר עקב מחלת אביו. לאחר מכן הוא למד בקולג' הקהילתי סנדהילס בפיינהרסט כדי לקבל תואר עמית.

## קריירה מקצוענית
בראשית הקריירה המקצוענית שלו הופיע הארדי בארגוני היאבקות קטנים בצפון קרוליינה, והפך אחד הבדרנים הבולטים בארגון ההיאבקות WNCE, ששימש כאחד מארגוני הבת של ארגון ההיאבקות העולמי, ה-WWE. הארדי צד את עיני ה"סקאוטים" של ה-WWE וזומן למבחן קבלה מיוחד של הארגון בשנת 2000, בו נבחר כאחד משמונה מתאבקים שיצטרפו ל-WWE.

לאחר הצטרפותו לא זכה הארדי לתפקיד ולדמות מוגדרת, ונטש את WWE לטובת הארגון השני בחשיבותו בארצות הברית, ה-ECW, בו היה לכוכב. בשנת 2005 שב הארדי ל-WWE והפך לאחד המתאבקים הבולטים והאהודים. הארדי השתלב לאורך השנים במספר מופעים בהם גילם את תפקיד הזוכה באליפות הבין יבשתית (לימים אליפות אירופה), לאחר שניצח את כוכב ה-WWE קיין.

באירוע רסלמניה 25 ניצח מאט את אחיו, ג'ף הארדי, אך באפריל 2009 גילם את תפקיד המפסיד, מול ג'ף, ושנה מאוחר יותר עזב את ה-WWE. ב-9 בינואר 2011 ערך את הופעת הבכורה בארגון ההיאבקות TNA נגד רוב ואן דאם באירוע ג'נסיס. ב-20 ביוני מאט הושעה מהארגון וב-20 באוגוסט מאט שוחרר מהחוזה שלו. ב-1 בספטמבר מאט יצא לחופשה ארוכה מהיאבקות עקב פציעה ממושכת. ברסלמניה 33 נכנסו הוא ואחיו בהפתעה לקרב הסולמות של אליפות הזוגות של Raw וזכו בחגורות האליפות.

הארדי הודיע על פרישה ב-15 בספטמבר 2018 דרך סרטון בחשבון היוטיוב הרשמי שלו, אך חזר להתאבק זמן מה לאחר מכן.

## חיים אישיים
הארדי היה במערכת יחסים בת שש שנים עם המתאבקת איימי דיומא, הידועה יותר בשם ליטה. הם נפגשו לראשונה בינואר 1999 בתערוכה של NWA Mid-Atlantic אך החלו לצאת רק כמה חודשים לאחר מכן. הם נפרדו בפברואר 2005 כאשר הוא גילה שהיא מנהלת רומן עם אחד מחבריו הקרובים של הארדי, המתאבק אדם קופלנד, הידוע יותר בשם אדג'. הארדי יצא גם עם המתאבקת אשלי מסארו. הארדי נישא למתאבקת רבקה רייס, הידועה יותר בשם רבי סקיי, ב-5 באוקטובר 2013. לזוג שלושה בנים ובת.

## קישורים חיצוניים

* 

## הערות שוליים

קטגוריה:מתאבקים מקצוענים אמריקאים
קטגוריה:מתאבקי ה-WWE
קטגוריה:מתאבקי ה-AEW
קטגוריה:מתאבקי Impact Wrestling
קטגוריה:אמריקאים שנולדו ב-1974
קצב (מקצוע)

[ממוזער|250px|קצבים בעבודתם ב[בובו-דיאולסו, בורקינה פאסו (2010)]]
[ממוזער|250px|קצב בעבודתו ב[גואנחואטו, מקסיקו (2011)]]
**קַצָּב** הוא בעל מקצוע אשר מעבד בשר וסחורות קשורות אליו לממכר ועובד בבתי מטבחיים או באטליז, שבהם הוא מכין ומעבד את מוצרי הבשר. קצבים רבים מוכרים את תוצרתם בחנויות מיוחדות הנקראות מעדנייה, אך בעולם המערבי נפוצה כיום מכירת בשר במרכולים. קצבות היא מקצוע עתיק, ולה מורשת בתרבויות רבות. 

הקצב בוחר את החתיכות בגוף החיה, מהן יכין נתחי בשר, כאשר מעבר לשיקולי היגיינה ובריאות עומדים בפניו גם שיקולי חיסכון (ניצול כל גוף בעל החיים), יעילות (חיתוך החלקים המשובחים כך שיהיה ניתן להשתמש בהם בצורה מיטבית), וכן הורדת חלקים משניים. הקצב מאפסן את נתחי הבשר באופן היגייני, מכין את הנתחים למכירה ולעיתים אף מכין מהם מוצרי בשר כגון נקניקים ונקניקיות, פשטידות בשר ומאכלים מוקפצים.
קצב אשר עוסק בהכנת מוצרי בשר ונתחי בשר כשרים, נזקק להכשרה מיוחדת להבנת חוקי הכשרות (כגון ניקור).

## היסטוריה
[ימין|ממוזער|200px|קצבים מפרקים חזיר ב[שארלוואה , קוויבק בשנות ה-30 של המאה ה-20]]
כיום מקצועו של הקצב נפרד מזה של השוחט, אך עד לפני כמה מאות שנים היה זה מקצוע אחד.

בתקופת ימי הביניים היו הקצבים באירופה מאורגנים בגילדות.

## ראו גם
* שרקוטרי
* סכין קצבים

## קישורים חיצוניים

קטגוריה:מקצועות המסחר
קטגוריה:בשר
משה כוכבי

[300px|ממוזער|משלחת [הסקר הארכאולוגי של ישראל בראשותו של יוחנן אהרוני במדבר יהודה. במרכז משה כוכבי. משמאל יוסף אבירם,  שנות ה-60-50]]
**משה כוכבי** (1928 - מרץ 2008) היה ארכאולוג ישראלי, פרופסור מן המניין וראש המכון לארכאולוגיה באוניברסיטת תל אביב.

## ביוגרפיה
כוכבי נולד בבוקרשט, בירת רומניה. אביו, ד"ר שמואל שטרן-כוכבי, ממנהיגי ציוני רומניה. אמו, אגתה לבית אָבֶּלֶס, הייתה פעילה למען זכויות נשים. עלה לארץ ישראל ב-1933. הצטרף להכשרת דפנה. ב-1947 התגייס לפלמ"ח ולחם במלחמת העצמאות בחטיבת יפתח. במסגרת הקרב לשחרור צפת נפצע קל, ובמסגרת מבצע יואב נפצע שנית (באופן חמור יותר): הוא למעשה נחשב למת, וחובשת הצילה את חייו, כשהוציאה אותו מערימת הגופות. לבית החולים החיש אותו פרופ' יאיר פרג. אחרי המלחמה, הצטרף לקיבוץ יראון. בשנת 1954 נישא לנורה כוכבי, פסלת ואמנית קרמיקה ישראלית ילידת גרמניה.

ב-1967 השלים דוקטורט בארכאולוגיה באוניברסיטה העברית בירושלים בנושא תקופת הברונזה התיכונה. הצטרף לסגל האקדמי של החוג לארכאולוגיה של אוניברסיטת תל אביב, שם חקר ולימד עד יציאתו לגמלאות 1998. במסגרת שנות שבתון לימד באוניברסיטת הרווארד, אוניברסיטת טוקיו ואוניברסיטת אוקספורד. היה יו"ר המועצה לארכאולוגיה שליד משרד החינוך וחבר בוועדת השמות הממשלתית.

### חפירות וסקרים שניהל
חפירות בולטות שניהל: 
* הר ירוחם
* תל אסדר
* תל זרור
* מתחם לביאה
* סקר הר יהודה
* תל אפק
* סקר ארץ גשור
* תל רומיידה

## חיים אישיים
היה נשוי לנורה ואב לשלושה.

כוכבי היה אחיינם של ד"ר מיכאל לנדאו (משפטן ואיש מנהל ישראלי יליד רומניה, חבר בית הנבחרים הרומני, פעיל ציוני, מקים כופר היישוב ומייסד מפעל הפיס) ושל ד"ר ולטר אבלס (רופא, פעיל פוליטי ודיפלומט, שכיהן כמנהל מחוז ירושלים של קופת חולים כללית ובשנות ה-60 כיהן כשגריר ישראל בקולומביה ולאחר מכן כשגריר בקוסטה ריקה ובניקרגואה), ודודנם של פרופ' יעקב לנדאו (מזרחן, חתן פרס ישראל למזרחנות) ופרופ' משה אבלס (חוקר מוח, חתן פרס א.מ.ת).

## קישורים חיצוניים

*  
* 
* משה כוכבי, התנחלות בני ישראל בארץ כנען לאור המחקר הארכאולוגי, מתוך הירחון מדע, באתר "סנונית"
* 

## הערות שוליים

קטגוריה:ארכאולוגים ישראלים
קטגוריה:לוחמי הפלמ"ח
קטגוריה:בעלי תואר דוקטור מהאוניברסיטה העברית בירושלים
קטגוריה:סגל אוניברסיטת תל אביב: ארכאולוגיה ותרבויות המזרח הקדום
קטגוריה:חברי הוועד הציבורי למניעת הרס העתיקות בהר הבית
קטגוריה:משפחת אבלס
קטגוריה:יראון: אישים
קטגוריה:אישים הקבורים בבית הקברות ירקון
קטגוריה:ישראלים שנולדו ב-1928
קטגוריה:ישראלים שנפטרו ב-2008
אדמונד ליץ'

סר **אדמונד רונלד ליץ**' (**Edmund Ronald Leach**, 7 בנובמבר 1910 - 6 בינואר 1989) היה אנתרופולוג בריטי, השייך לזרם הסטרוקטורלי באנתרופולוגיה. ליץ' נולד באנגליה וקיבל חינוך בעיר קיימברידג', שם סיים גם תואר ברפואה בשנת 1932. 

בשנת 1933 חתם על חוזה עבודה בסין, שם עבד ארבע שנים, שבסופן החליט שלא לעבוד עוד במשרד. בדרכו חזרה לאנגליה שהה תקופה עם בני היאמי בטובגו, במהלכה תיעד את אורחות חייהם והחליט לעבור למקצוע האנתרופולוגיה.
בזמן שעסק בעבודת שדה בבורמה פרצה מלחמת העולם השנייה והוא התגייס לצבא הבורמזי, ונשאר בשירותו עד שנת 1946, אז שב ללונדון והחל לעבוד כמרצה לאנתרופולוגיה חברתית.

ליץ' נחשב לאחד מחשובי האנתרופולוגים הבריטים, ובשנת 1975 אף הוענק לו תואר אבירות על פועלו. 
ליץ' ידוע כחוקר שניתח את סיפורי התנ"ך כמיתוס, בנוסף הוא כתב על החברה הבורמזית, וכן ספרים וחיבורים העוסקים בשיטת הניתוח הסטרוקטורלית.

## קישורים חיצוניים

קטגוריה:אנתרופולוגים בריטים
קטגוריה:סגל אוניברסיטת קיימברידג'
קטגוריה:בריטים שנולדו ב-1910
קטגוריה:בריטים שנפטרו ב-1989
דווית השלישי, קיסר אתיופיה

**דווית השלישי** (געז: ዳዊት) קיסר אתיופיה 8 בפברואר 1716 - 18 במאי 1721, הוכתר בשם "אדבר סגד" (געז:  አድባር ሰገድ, עברית: לו ההרים משתחווים) ידוע כ**דווית הזמר** היה בנו של ייאסו הגדול מפילגשו קדסת כרסתוס.

שני אירועים דתיים חשובים קרו תחת שלטונו, הראשון היה כאשר נתפסו שלושה נזירים קפוצ'ינים שנכנסו לאימפריה ללא רשות, ולאחר שנשפטו כאפיקורסים, נסקלו למוות בהר אבו מזרחית מהבירה גונדר, יחד עם הילד שליווה אותם..

המקרה השני הייתה ויכוח נוסף במועצת הכנסייה האתיופית בין נזירי גוג'אם לנזירי שאווה שבסופו הקיסר שוב תמך בגוג'אמים. בעקבות החלטת הקיסר הנזירים השוואנים הציגו לציבור את החלטת המועצה והדיונים בה וטענו שהקיסר עובד אלילים. בעקבות זאת דווית שלח מספר חיילי אורומו פגניים לבצע טבח במנזר השוואני.

הקיסר דווית היה גם חובב שירי עם באמהרית ולכן היה ידוע בשם **דווית הזמר**. הקיסר היה מעיין בדרן לעם וההיסטוריון דונלד לווין כותב:   

לאחר מכן כמרי מועצת הכנסייה בגונדר החלו להשמיץ את הקיסר וכינו אותו "נער שעשעועים". דווית חלה ומת בדרכים שאינם ידועות, אחד מהטענות של מקורביו היו שמוסלמי הרעיל אותו.

## הערות שוליים




קטגוריה:אתיופיה: תקופת התחייה
קטגוריה:השושלת הגונדרית
קטגוריה:קיסרי אתיופיה
קטגוריה:מלכים אפריקאים
קטגוריה:ילידי 1695
קטגוריה:נפטרים ב-1721
יוסטוס, קיסר אתיופיה

**יוסטוס קיסר אתיופיה** (געז: ዮስቶስ; 14 באוקטובר 1711 - 19 בפברואר 1716) הוכתר בשם "צאהי סגד" (געז:  ፀሓይ ሰገድ, עברית: לו השמש משתחווה). 

על פי ריצ'רד פאנקהארסט מותו של הקיסר הקודם טאוופלוס גרם למתיחות בין שני המחנות המרכזיים של הקיסרים לשעבר בבית המלוכה תומכי תקלה היימנות הראשון ותומכי טאוופלוס, בכירי השלטון פחדו מבחירת קיסר נוסף ממשפחת המלוכה ומהשושלת הסולומונית ולכן הם בחרו אחד משלהם לכהן כקיסר. במשך כל מלכותו נשקפה סכנה לחייו ולכן לא עזב את הבירה גונדר למעט לצייד. אחרי כמה שנים, המצב הפוליטי התייצב מספיק על מנת שיוכלו לבנות שתי כנסיות חדשות בגונדר, לדתה("לידתה") "הלידה של מרים הבתולה" ב-1713 ואבא אנטוניס "אבא אנתוני" ב-1715.

בינואר 1716 יוסטוס חלה והוצא מהחיים הפוליטיים. הנוסע הסקוטי ג'יימס ברוס מרחיב וכותב:

יוסטוס שהיה עדיין חולה פחד מהאפשרות להכריז על בנו פאסיל כקיסר החדש, הוויכוח שוב התעורר הפעם בין תומכי יוסטוס לבין תומכי השושלת הסולומונית המשמר הקיסרי. הסולומונים בסופו של דבר ניצחו והמליכו את  דווית השלישי  כקיסר ב-30 בינואר 1716. יוסטוס לבסוף מת ממחלתו ונקבר בכנסיית לדתה שבנה.

## הערות שוליים




קטגוריה:קיסרי אתיופיה
קטגוריה:אתיופיה: תקופת התחייה
קטגוריה:מלכים אפריקאים
קטגוריה:נפטרים ב-1716
סירקין

קטגוריה:שמות משפחה
קטגוריה:שמות משפחה מטרונימיים
קטגוריה:שמות משפחה אשכנזיים
עזרה ובצרון

**עזרה ובצרון חברה לשכון בע"מ** היא חברה עירונית של עיריית תל אביב-יפו לענייני שיכון ובינוי.

## רקע
החברה הוקמה בשנת 1937 על מנת לתת פתרון למצוקת הדיור של פליטי מאורעות תרצ"ו וכזרוע הביצועית של עיריית תל אביב.

לאורך השנים ביצעה החברה עבודות שיקום ובנייה רבות בכל רחבי העיר. בין היתר ניתן למנות את הקמת שכונת יד אליהו במזרח תל אביב, שיקום שכונת כרם התימנים, שיפוץ בניין עיריית תל אביב, שימור בתים ברחוב ביאליק, שיקום מתחם התחנה במנשייה, הריסת אולם אוסישקין, הריסת מבנה הסינרמה, בניית בתי ספר רבים ועוד.

החברה מחולקת לשני אגפים: אגף הנדסה ואגף התחדשות עירונית. האגף להתחדשות עירונית, בין היתר, מציע תהליך של ארגון דיירים ופינוי-בינוי, ללא עלות מצד בעלי הדירות.

## עיסוקי החברה
החברה אחראית על תכנון, ניהול וביצוע עבודות ציבוריות בעיר תל אביב-יפו. במסגרת פעילות זו עוסקת החברה במגוון נושאים:
* שיפוץ והקמת מוסדות ציבור וחינוך בעיר
* עבודות פיתוח ותשתית
* שיפוץ חזיתות בתים משותפים
* שימור מבנים
* פרויקטים של התחדשות עירונית
* אחזקת מוסדות חינוך וציבור - במסגרת זו מוענקים שירותי אחזקת שבר למאות מוסדות בעיר

כמו כן החברה מחזיקה במספר עיסוקים נוספים:
* ניהול הנכסים שבבעלותה, רובם באזור שכונת יד אליהו בתל אביב.
* משמשת כחברת כוח אדם, בעיקר לעיריית תל אביב-יפו.
*חברת עזרה ובצרון משתפת פעולה עם האגודה לתרבות הדיור הפועלת למען החדרת מודעות ודרכי פעולה לשמירה על הרכוש המשותף וטיפוח איכות החיים בבית המשותף. כמו כן האגודה מספקת שירותי ייעוץ והדרכה לענייני הבית המשותף כגון ייעוץ משפטי, ייעוץ הנדסי, ייעוץ אדריכלי, ייעוץ גינון, ייעוץ למקלוט.

## מנכ"לים
* אלי גינזברג (2006 - 2025)
* מיכל פרנק (נובמבר 2025 - הווה)

## קישורים חיצוניים
* 
* אתר חברת עזרה ובצרון
* 

קטגוריה:תל אביב-יפו: חברות עירוניות
קתדרלת סאו פאולו

**קתדרלת סאו פאולו** (פורטוגזית: **Catedral da Sé de São Paulo**) היא הקתדרלה המרכזית של העיר סאו פאולו, ברזיל. בנייתה בסגנון נאו-גותי החלה ב-1913 ונמשכה כארבעה עשורים.

## היסטוריה
היסטוריית הקתדרלה של סאו פאולו מתחילה עוד ב-1589, אז הוחלט על בניית כנסייה ראשית (*Matriz*) בכפר של סאו פאולו. הכנסייה, שנבנתה באתר בו שוכנת כיום הקתדרלה הנוכחית, הושלמה רק ב-1616. ב-1745 הפכה סאו פאולו לדיוקסיה ומושב בישוף. כתוצאה מכך נהרסה הכנסייה הישנה והוחלפה בכנסייה בסגנון הבארוק, שהושלמה ב-1764. כנסייה צנועה זו הייתה הקתדרלה של סאו פאולו עד 1911, בה היא נהרסה.

הקתדרלה הנוכחית נבנתה תחת השגחתו של הארכיבישוף הראשון של סאו פאולו, דוראטה לאופולדו א סילבה (Duarte Leopoldo e Silva). העבודות החלו ב-1913 באתר בו נהרסה הקתדרלה הישנה. את הקתדרלה החדשה תכנן האדריכל הגרמני מקסימיליאן אמיל ההל בסגנון נאו-גותי עם כיפה גדולה שאיננה אופיינית לאדריכלות גותית. העבודות התקדמו לאט והקתדרלה נחנכה רק ב-1954, כאשר המגדלים עדיין לא הושלמו, אך בדיוק בזמן לחגיגות 400 שנה לסאו פאולו. המגדלים על צריחיהם הושלמו רק ב-1967.

אחרי תקופה ממושכת של ניוון והזנחה, שופצה הקתדרלה בשנים 2000–2002. מלבד תיקונים הושלמו צריחונים רבים מעל הספינה הראשית והמגדלים. התוכניות המקוריות מ-1912 נמצאו בתוך הבניין ואפשרו שחזור הנאמן לתוכניות המקוריות.

## המבנה

הקתדרלה היא הכנסייה הגדולה ביותר בסאו פאולו, באורך 111 מטר ורוחב 46 מטר, זוג מגדליה המערביים מתנשאים לגובה 92 מטר. הקתדרלה בנויה בצורת צלב לטיני עם ספינה ראשית בת 5 אגפים וכיפה המתמרת כ-30 מטר מעל מקום המצלב. למרות שהקתדרלה בעיקרה היא נאו-גותית, הכיפה הושפעה דווקא מאדריכלות הרנסאנס ומהכיפה של סנטה מריה דל פיורה בפירנצה.

הקתדרלה יכולה להכיל כ-8,000 איש. יותר מ-800 טון של שיש נדיר שימשו להשלמתה. כותרות העמודים הפנימיים מקושטות באלמנטים ברזילאים כגון ענפי קפה, אננס, ארמדילו וכדומה.

### הקריפטה
ממוזער|ימין|300px|הקריפטה של הקתדרלה.
הקריפטה של הקתדרלה ממוקמת מתחת למזבח הראשי. היא גדולה מאוד וניתן להתייחס אליה כאל כנסייה תת-קרקעית בזכות עצמה. היא מקושטת בפסלי שיש מאת פרנסיסקו לאופולדו אֶ סילבה (Francisco Leopoldo e Silva) המתארים את איוב וז'רום הקדוש.

בקריפטה מצויים קברי כל הבישופים והארכיבישופים של סאו פאולו. ראויים לציון קברי הברונזה של 2 דמויות היסטוריות: הכומר דיאגו פייז'ו (Diogo Feijó ) וראש השבט (cacique) טיביריסה (Tibiriçá). פייז'ו היה עוצר ברזיל תחת שלטונו של פדרו השני, קיסר ברזיל וטיביריסה היה ראש שבט גואיאנז (Guaianaz), שנהפך במאה ה-16 לישועים הראשוניים ברמת פיראטינינגה (Piratininga) שהפכה את ייסוד סאו פאולו לאפשרי.

### העוגב
העוגב של הקתדרלה נבנה ב-1954 בידי החברה האיטלקית Balbiani & Rossi והוא אחד הגדולים בדרום אמריקה. הוא בעל 5 מקלדות, 329 סטופים, 120 רגיסטרים ו-12,000 צינורות שפיותיהם חרוטים ידנית בתגליפים בסגנון גותי.

## גלריה

MarcFerrez1880-LargoSe-SP.jpg|כיכר הקתדרלה ב-1880, הקתדרלה נמצאת בצד ימין
Catedral Metropolitana de Sao Paulo 3 Brasil.jpg|הקתדרלה
Catedralse sp5.jpg|הקתדרלה, מבט מהאוויר.

## קישורים חיצוניים

* חידוש הקתדרלה, בעיתון *Folha de São Paulo*
*  קתדרלת סאו פאולו, ב-Wikimapia.
* עמוד הקתדרלה SkyscraperPage

קטגוריה:ערכים שבהם תבנית אתר רשמי אינה מתאימה להוספה אוטומטית
סאו פאולו
קטגוריה:סאו פאולו: מבנים
קטגוריה:ברזיל: כנסיות
תדיראן טלקום

**תדיראן טלקום בע"מ** היא חברת שירותי תקשורת ותיקה בישראל, העוסקת באינטגרציית מערכות תקשורת לעסקים. משווקת פתרונות תקשורת עסקית ותקשוב. בין מוצריה מרכזיות טלפונים, הן מרכזיות Soft switch "מתג תוכנה" וגם מרכזיות coral TDM, מוקדי שירות, פתרונות תקשורת נתונים ואבטחת מידע ותשתיות ענן פרטי וציבורי לעסקים. משרדה הראשי של החברה נמצא בקרית אריה שבפתח תקווה. בבעלות חברת אפקון תעשיות, שהיא חלק מקבוצת שלמה.

## היסטוריה
החברה הוקמה בשנת 1956 על ידי קונצרן כור ליצור מוצרי תקשורת ותקשוב, בעיקר מרכזיות טלפונים, ובמשך שנים רבות חלקה את שוק התקשורת העסקית בישראל עם חברת טלרד. בשנת 1969 נרכשה חברת "טלקו", שעסקה ביצור טלפונים על ידי תדיראן ובהמשך הפכה לחטיבה "תדיראן תקשורת" בתוך קבוצת תדיראן.
בשנת 1986, הקימה חברת תדיראן בשיתוף עם חברת מוטורולה את החברה הסלולרית הראשונה בישראל - חברת פלאפון תקשורת. באותה שנה, בשיתוף עם שאול אלוביץ', הקימה חברת תדיראן טלקום את חברת יורוקום.

בשנת 1982, השלימה חברת "תדיראן תקשורת" הנפקה ראשונה לציבור של מניותיה בבורסת הנאסד"ק.
בשנת 1999, מוזגה "תדיראן תקשורת" עם חברת ECI Telecom שבשליטת קונצרן כור תעשיות. התנפצות "בועת הדוט-קום" הביאה לקשיים גם ב-ECI Telecom. היא נאלצה לפטר מאות עובדים ולמכור חטיבות מהחברה בתקווה לצמצם את הפסדיה (בין החברות שקמו כתוצאה מכך נמנית תדיראן טלקום).

בשנת 2001, רכש איש העסקים רני ברגמן יחד עם חברת אפריקה ישראל את חטיבת המערכות העסקיות של ECI Telecom (תדיראן טלקום) תמורת 12.4 מיליון דולר. בשנת 2004, רכשה חברת רובומטיקס את תדיראן טלקום ובשנת 2008, נמכרה לחברת אפקון תעשיות.

כיום, תדיראן טלקום מתחזקת מעל 1,500 לקוחות עסקיים בישראל, 850,000 מבואות ומספקת שירותי Professional Services לכ-200 מרכזי שרות, ברחבי המדינה. תדיראן פועלת בסטנדרטים גבוהים של טכנולוגיה, הנדסה ושירות לקוחות. לחברה ידע מצטבר ארוך שנים ותחומי מומחיות ייחודיים בהטמעת פתרונות תקשורת ויכולת ביצוע של פרויקטי תקשורת מורכבים, גדולים כקטנים.

## שיוך עסקי
תדיראן היא חלק מקבוצת אפקון החזקות בע"מ, מהקבוצות התעשייתיות הגדולות בישראל המנהלת שש-עשרה חברות, בשליטת "קבוצת שלמה" הבינלאומית שנוסדה על ידי שלמה שמלצר, ומנוהלת כיום על ידי בנו אסי שמלצר. אפקון החזקות היא חברה ציבורית, שמחזור עסקיה מעל מיליארד ₪ בשנה.

משרדיה של תדיראן נמצאים בישראל, בפתח תקווה.

## קישורים חיצוניים
* 
## הערות שוליים

קטגוריה:תעשיית אלקטרוניקה בישראל
קטגוריה:כור תעשיות
קטגוריה:פתח תקווה: חברות
קטגוריה:קבוצת שלמה
קטגוריה:תדיראן
טוברמורי

**טוברמורי** (בגאלית סקוטית: **Tobar Mhoire**) היא בירתו של האי מל (Mull) באיים ההיברידיים בסקוטלנד. ממוקם בחלקו הצפון-מזרחי של האי ליד פתחו הצפוני של "מצר מל" (Sound of Mull). אוכלוסייתה של טוברמורי מונה כ-700 תושבים, והיא הוקמה סביב נמל דייגים הנמצא בעיירה בשנת 1788. את העיירה תכנן המהנדס תומאס טלפורד (Thomas Telford).

על פי הפולקלור המקומי, ספינה של הארמדה הספרדית, Galeon de Florencia, טבעה במפרץ בו יושבת העיירה בשנת 1588 כאשר על סיפונה אוצר. הטביעה יוחסה לקללתה של מכשפה מקומית. המלחין פליקס מנדלסון ביקר בעיירה בשנת 1829 וביקורו מונצח בפסטיבל שנתי. כמו כן בכל שנה מתקיים בעיירה פסטיבל מוזיקת פולק סקוטית.

מבנים רבים בטוברמורי, בעיקר חנויות ומסעדות, צבועים בצבעים בהירים שונים, בעיני רבים זו נחשבת לתעודת הזהות של העיירה. סדרת הילדים הסקוטית "בלמורי" (Balamory) מצולמת בעיירה על רקע הבתים הצבעוניים. בטוברמורי ישנו גם מוזיאון של האי מול, מזקקת ויסקי המייצרת ויסקי הנקרא "Tobermory" ומרכז אמנויות.

התנועה אל העיירה וממנה היא באמצעות מעבורות המקשרות אותה אל יתר סקוטלנד.

## מקור השם
מקור השם טוברמורי הוא מן השפה הגאלית "טובאר-מוייר", "Tobar Mhoire" שפירושו "הבאר של מרים". השם מתייחס לבאר הממוקמת בסמוך לעיירה שהוקדשה בזמני קדם למרים הבתולה.


תמונה:Tobermory clock tower.jpg|


## קישורים חיצוניים

* 

קטגוריה:סקוטלנד: ערים
קטגוריה:יישובים שהוקמו ב-1788
ז'ינט נבה

**ז'ינט נבה** (בצרפתית: **Ginette Neveu**; 11 באוגוסט 1919 – 28 באוקטובר 1949) הייתה כנרת צרפתייה מחוננת.
## קורות חייה
נבה נולדה בפריז למשפחה מוזיקלית שבין בניה היה המלחין שארל-מארי וידור. היא למדה נגינה בכינור ואחיה, ז'אן-פול נבה, למד נגינה בפסנתר. ז'ינט למדה אצל אמה והתגלתה כילדת פלא בגיל שבע בנגינת הקונצ'רטו לכינור של מקס ברוך עם התזמורת הסימפונית של קלן בפריז. היא המשיכה ללמוד אצל לין טלואל וז'יל בושרי בקונסרבטואר של פריז, ולבסוף השלימה את הכשרתה המוזיקלית בהנחיית ג'ורג'ה אנסקו, נדיה בולאנז'ה וקרל פלש.

בגיל 15 השיגה נבה מוניטין בינלאומי כאשר זכתה בתחרות הכינור על שם הנריק וייניאבסקי, ראשונה בין 180 מתחרים, ביניהם וירטואוז הכינור לעתיד, דוד אויסטרך, שהגיע למקום השני. היא הוחתמה על חוזה לסיור הופעות עולמי ובמהלך השנתיים הבאות הופיעה כסולנית בגרמניה, בפולין, בברית המועצות, בארצות הברית ובקנדה.

הקריירה הבינלאומית של נבה נקטעה במלחמת העולם השנייה אולם חודשה בתומה בלונדון. אחיה, הפסנתרן ז'אן-פול, ליווה אותה והשניים ערכו סיור מקיף באירופה שאחרי המלחמה (שכלל הופעה בפסטיבל האביב הבינלאומי למוזיקה בפראג), וכן ביקרו באוסטרליה ובדרום אמריקה. הם באו גם לביקורים חוזרים באולמות הקונצרטים החשובים של ארצות הברית. סגולותיה הכנריות - העוצמה, השליטה והמצלול הנקי - מציבים את ז'ינט נבה בין הכנרים הגדולים בעולם, על אף הקריירה הקצרה.

נבה הופיעה בקונצרט האחרון שלה ב-20 באוקטובר 1949. כעבור שבוע, ב-27 באוקטובר, יצאו היא ואחיה בטיסת אייר פראנס אל סדרת קונצרטים נוספת. מטוסם התנגש בצלע הר לאחר שני ניסיונות נחיתה כושלים בנמל התעופה בסאו מיגל שבאיים האזוריים. כל 48 נוסעי הטיסה, ביניהם אלוף האגרוף הצרפתי המפורסם מרסל סרדן, נספו.

אדית פיאף כתבה על נבה באוטוביוגרפיה שלה, "גלגל המזל": "הייתי מוכנה לנסוע אלפי מילין כדי לשמוע את ז'ינט נבה הדגולה...".

## קישורים חיצוניים

* ג'ינט נבה מנגנת קטע מהפואמה של ארנסט שוסון ביוטיוב
* 

קטגוריה:אישים הקבורים בבית הקברות פר לשז
קטגוריה:צרפתים שנהרגו בתאונות אוויריות
קטגוריה:כנריות צרפתיות
קטגוריה:ילידות 1919
קטגוריה:צרפתים שנולדו ב-1919
קטגוריה:נפטרות ב-1949
קטגוריה:צרפתים שנפטרו ב-1949
ציש"א

"**ציש"אָ**" (נהגה: "צישוֹ"; ראשי תיבות ביידיש: **צענטראַלער יידישער שול-אָרגאַניזאַציע אין דער פוילישער רעפובליק** – "ארגון בתי הספר היידים המרכזי ברפובליקה הפולנית"; בתעתיק פולני: CYSZO) הייתה רשת בתי ספר יהודיים סוציאליסטיים יידישיסטים שפעלה בפולין בין שתי מלחמות העולם.

רשת בתי הספר של "ציש"א" הוקמה בשנת 1921, על ידי אנשי המפלגות הסוציאליסטיות ("הבונד", "פועלי ציון", מה"מאוחדים" ומהבלתי-תלויים). "ציש"א" דגלה בחינוך חילוני-סוציאליסטי, המבוסס על סולידריות בינלאומית של מעמד הפועלים, ללא השפעה דתית, בשפת היידיש. רוב בתי הספר של הרשת התרכזו בחבלי הסְפָר המזרחי, ורוב התלמידים השתייכו למעמד חברתי נמוך.

לרשת ציש"א היה מרכז פדגוגי בוילנה: הסמינר להכשרת מורים. מוסד זה שימש גם מרכז לגיבושן והפצתן של יוזמות פדגוגיות חדשות. שנות השיא של רשת החינוך היידית כולה היו בשנות העשרים של המאה העשרים, עד לסגירתו של הסמינר להכשרת מורים בשנים הראשונות של שנות השלושים (כנראה בהוראת השלטונות).

## ראו גם

*שול קולט
*רשת החינוך "תרבות"
*רשת החינוך "יבנה"
* רשתות החינוך "חורב" ו"בית יעקב"
*בתי הספר הפולניים-העבריים
*שאבאסובקי
*פוליטיקה וחינוך ביהדות פולין בין שתי מלחמות העולם

## קישורים חיצוניים
* ג'ושוע ד' צימרמן, 
* Guide to the Records of the TSYSHO (Tsentrale Yidishe Shul Organizatsye) 1919-1940, ייווא, המרכז להיסטוריה יהודית
*עדינה בר-אל, מגוון הזרמים החינוכיים בקהילה היהודית בפולין
*יעד בירן, היסטוריה יהודית אלטרנטיבית: לימודי ההיסטוריה ברשת בתי הספר ציש"א

## הערות שוליים

קטגוריה:בתי ספר יהודיים בתפוצות
קטגוריה:יהדות פולין
קטגוריה:בין שתי מלחמות העולם
קטגוריה:יידישיזם ויידישיסטים
סולימאן פאשא ברגיני

**סולימאן פאשא ברגיני** או **ברקינזדה** (אלבנית **Sulejman Pasha Bargjini**, טורקית **Berkinzade Suleyman Paşa**) היה גנרל עות'מאני ובעל אחוזות ממוצא אלבני. סולימאן פאשא ברגיני נולד בעיירה מולט שעל יד פטרלה. משום כך הוא מוכר גם כסולימאן פאשא מולטי. הוא היה מקימה של העיר טירנה, בירתה הנוכחית של אלבניה. הוא הקים את העיר בשנת 1614, על נתיב סחר, במקום בו הייתה מצודה רומית עתיקה. בנה שם מסגד, חמאם ומרכז מסחרי עם מאפיה.

המסגד ההיסטורי שנשא את שמו נהרס בשנת 1945 על ידי השלטון הקומוניסטי כדי לפנות מקום לאנדרטה לזכר הפרטיזנים האנטי-פשיסטים.

יש הסבורים כי מקור שמה של העיר הוא על שמה של טהראן, בירתה של האימפריה הספווית, נגדה ניהל סולימאן פאשא מערכה צבאית מוצלחת באותה תקופה. אך למעשה, האזור הוכר בשם זה עוד לפני כן, ולפירוש השם יש הסברים אחרים, סבירים יותר.

קטגוריה:אנשי צבא עות'מאנים
קטגוריה:אנשי צבא אלבנים
קטגוריה:אישים שחיו במאה ה-16
קטגוריה:אישים שחיו במאה ה-17
שול קולט

**שול און קולטור פארבאנד** ("שוּל אוּן קוּלטוּר פַרבָּנְד"; יידיש: איגוד בתי הספר והתרבות), שנודעה בכינוי המקוצר "**שול קולט**", הייתה רשת בתי ספר יהודיים חילוניים, שפעלה בפולין בין שתי מלחמות העולם.

הרשת הוקמה על ידי איחוד הברית העולמית של פועלי ציון ימין ופועלי ציון ("ברית הפועלים העברית הסוציאליסטית פועלי ציון – צ"ס), שפרשו מ"ציש"א", והייתה קטנה ביחס לרשתות האחרות. בתי הספר של "שול קולט" היו חילוניים, והשפה העיקרית בהם הייתה יידיש. עם זאת, בניגוד ל"ציש"א", ראו אנשי "שול קולט" בעברית שפה השנייה, אך עקב דרישת השלטונות הכניסו גם פולנית לתוכנית הלימודים ובכך הפכו, למעשה, לתלת-לשוניים.

## ראו גם
*ציש"א
*תרבות
*יבנה
*חורב ובית יעקב
*בתי הספר הפולניים-העבריים
*שאבאסובקי
*פוליטיקה וחינוך ביהדות פולין בין שתי מלחמות העולם

קטגוריה:בתי ספר יהודיים בתפוצות
קטגוריה:יהדות פולין
קטגוריה:בין שתי מלחמות העולם
מכון הנרייטה סאלד

שמאל|ממוזער|חצר המכון

**מכון הנרייטה סאלד** הוא מכון מחקר במדעי החברה ומדעי ההתנהגות השוכן בשכונת קריית מנחם בירושלים. המכון עוסק במחקר ובתכנון תוכניות התערבות והדרכה בתחום מדעי ההתנהגות בכלל ובתחום החינוך בפרט.
לצד מחקר עצמאי, המוסד עוסק בכתיבת מבחנים עבור מדינת ישראל ומוסדות שונים, בין השאר המכון אחראי על כתיבת מבחני הבגרות העיוניים עבור משרד החינוך ומבחני גמר עבור מוסדות החינוך העצמאי. במכון פועלת ספרייה מקצועית המרכזת מידע בתחום מדעי החברה והחינוך, ולצידה מרכז מידע ממוחשב. 

המכון הוקם על ידי המחנכת והפעילה הציונית הנרייטה סאלד בשנת 1941. יו"ר הוועד המנהל של מכון סאלד היא שלומית עמיחי. ד"ר עידית מני-איקן היא מנהלת המכון.

## פעילויות המכון
### מחקר והערכה
חוקרי המכון עוסקים בכתיבת מחקרים, פעולות הערכה, ומחקרי מעקב בתחומי החברה והחינוך, עבור ארגונים ומוסדות שונים. המכון יוזם פעולות בשדה החינוך שמטרתן פיתוח מקצועי של בעלי תפקידים בבית הספר: מנהלים, רכזי הערכה ומורים.  

במכון נכתבים מבחני ידע ומבחני אינטליגנציה, ובהם בחינות הבגרות העיוניות, בחינות לאיתור מחוננים, בחינות כניסה לבתי ספר ייחודיים ועוד.

### קורסים, סדנאות והשתלמויות
במכון מתקיימים קורסי הכשרה והעשרה, המוכרים לגמול השתלמות לעובדי ציבור, ומכסים קשת רחבה של תחומים, בהם ניהול, מדעי החברה, כלכלה, השפה העברית, מחשבים ומשפטים.

### מרכז מידע וספריה
במכון פועל מרכז מידע ממוחשב בתחומי החינוך ומדעי החברה. המרכז מתמחה באיסוף מידע ובפיתוח שירותי מידע מקצועיים בתחומי החינוך ומדעי החברה בישראל. במרכז פועלת ספרייה מקצועית. שרותי המידע מיועדים לחוקרים, למרצים, לסטודנטים, לתלמידים, לאנשי מקצוע ולקהל הרחב. המרכז מפתח מאגרי מידע ממוחשבים בתחומי החינוך ומדעי החברה.

## קישורים חיצוניים

* 
* 

קטגוריה:הנצחת הנרייטה סאלד
קטגוריה:ירושלים: עמותות
הנרייטה סאלד
קטגוריה:קריית מנחם
ניס (כדורגל)

**אולימפיק גימנסטי קלוב ניס** (צרפתית: **Olympique Gymnaste Club Nice Côte d'Azur** בקיצור: **OGC** **Nice** ;בתרגום חופשי: "**מועדון המתעמלים האולימפי ניס - הריביירה הצרפתית**") הוא מועדון כדורגל צרפתי מהעיר ניס. המועדון משחק כיום בליגה 1 שהיא ליגת הכדורגל הראשונה והבכירה בצרפת. אצטדיונה הביתי הוא אליאנץ ריביירה שמכיל 35,700 מקומות ישיבה.

## היסטוריה
מועדון הכדורגל נוסד ב-9 ביולי 1904 והתחיל לשחק בצורה מסודרת בליגה רק לאחר שנה.

המועדון שיחק בעונותיו הראשונות בליגה השנייה, הנקראת "ליגה 2", ורק בעונת 1947/1946 עלה לראשונה לליגה הבכירה. מאז הפך המועדון לאחד הגדולים בצרפת באותה תקופה בעקבות זכייה ב-4 אליפויות וב-2 גביעים במהלך עשור. חרף ההצלחה, שב המועדון לליגה השנייה לאחר 13 שנה בליגה הבכירה.

המועדון סבל מקשיים כלכליים לאורך שנות ה-60 וה-70 ובסוף הורד לליגה השלישית, אולם משקיעים צרפתים קנו את הקבוצה בראשית שנות ה-80 והקימו אותה לתחייה לאחר תקופה ממושכת בליגות הנמוכות של צרפת.

בעונת 1987/1986 חזרה הקבוצה לליגה הבכירה ושם הפכה לקבוצת תחתית הנלחמת על חייה בליגה ולאחת הקבוצות החלשות בליגה; בשל סיבה זו היא ירדה בעונת 1988/1987 לליגה השנייה בפעם השלישית בהיסטוריה שלה, באותה עונה גם עזבו המשקיעים שלה.

בין העונות 1989/1988 ו-2000/1999 המועדון שיחק בעיקר בליגה השנייה, והצליח לזכות פעם אחת בגביע הצרפתי בפעם השלישית בהיסטוריה שלו. בתחילת עונת 2002/2001 נרכש המועדון על ידי קבוצת עסקנים האוהדים את הקבוצה. הקבוצה עלתה לליגה הראשונה, אולם למרות הכספים הרבים שהושקעו בה, היא ירדה לליגה השנייה, אולם לא הצליחה להשיג את המשאבים הדרושים ואף הורדה לליגה השלישית, אולם תוך 2 עונות שבה לליגה הראשונה ואף הגיעה לגמר גביע הליגה הצרפתית של 2006 שם הפסידה לנאנסי 2-1.

בספטמבר 2013 חנכה הקבוצה את אצטדיונה החדש אליאנץ ריביירה המכיל 35,624 מקומות ישיבה, אשר החליף את האצטדיון העירוני דו רה שהכיל 18,415 מקומות ישיבה.

בשנת 2016, קבוצת משקיעים סינית-אמריקאית בראשות צ'יין לי ואלכס ג'נג רכש 80% מהמועדון. בעונת 2016/2017 סיימה ניס במקום השלישי בליגת העל הצרפתית, והעפילה לסיבוב השלישי בליגת האלופות של אופ"א.

ב-11 ביוני 2018, שחקן הנבחרת לשעבר פטריק ויירה הוכרז כמאמן ניס, במקום לוסיאן פאבר. בעונת 2018/2019 סיימה ניס במקום השביעי בליגה הבכירה. ביולי 2019, הוכרז שג'ים רטקליף רכש את המועדון הצרפתי תמורת 100 מיליון אירו.

לאחר עונה גרועה שבה ניס הייתה במקום ה-11 בליגה הבכירה ובמקביל הודחה מהליגה האירופית, המאמן פטריק ויירה פוטר. עוזרו של ויירה, אדריאן אורסיה, נכנס לתפקידו. נייס סיימה את עונת 2020/2021 במקום התשיעי בטבלת הליגה הצרפתית הבכירה.

ב-28 ביוני 2021, כריסטוף גאלטייה מונה למאמן הראשי החדש. ב-27 ביוני 2022, לוסיין פאבר חזר לניס כמאמן.

## סגל הקבוצה
;נכון ל-2 בפברואר 2026

 (קפטן)

 

 (בהשאלה מאיינטרכט פרנקפורט)

 (בהשאלה ממנצ'סטר סיטי)

 (בהשאלה מבנפיקה ליסבון)

## שחקנים מפורסמים בעבר ובהווה

## תארים
### תארים מקומיים
* אליפות הליגה הצרפתית (4):1950/1951, 1951/1952, 1955/1956, 1958/1959.
* הגביע הצרפתי (3):1951/1952, 1953/1954, 1996/1997.
* גמר הגביע הצרפתי (1): 1981/1982

### תארים אירופים
* שמינית גמר גביע המחזיקות (2):1981/1982, 1997/1998.
* שלב הבתים של גביע האלופות (2): 1955/1956, 1958/1959.

## קישורים חיצוניים

* 

## הערות שוליים

*
קטגוריה:קבוצות כדורגל צרפתיות
קטגוריה:פרובאנס-אלפ-קוט ד'אזור: ספורט
קטגוריה:קבוצות כדורגל שהוקמו ב-1904
חורטיצה

[ממוזער|שמאל|250px|חופי חורטיצה ונהר [דנייפר]]
**חורטיצה** (אוקראינית: **Хортиця**) הוא שמו של האי הגדול ביותר בנהר דנייפר באוקראינה בתחום העיר זפוריז'יה.
## גאוגרפיה
האי הוא שמורת טבע ייחודית, שבה ניתן למצוא צמחים ובעלי חיים, חלקם נדירים ובסכנת הכחדה, ואתרים היסטוריים וארכאולוגיים מתקופת שונות: תקופת האבן, תקופת ההתיישבות של הסלאבים באזור ועוד.

בשנת 1965 האי הוכרז כשמורת טבע ממלכתית על ידי ממשלת הרפובליקה הסובייטית של אוקראינה ובשנת 1993 הוא הוכרז כשמורת טבע לאומית על ידי ממשלת הרפובליקה העצמאית של אוקראינה.

אורך האי - 12.5 ק"מ, רוחב - 2.5 ק"מ במקום הרחב ביותר.

ישנן שתי השערות לגבי מקור שם האי: משמו של חורס (Хорс, Хърс), אחד האלים של הדת הסלאבית הפגאנית או מהמילה הטורקית ort - אמצעי.

## קישורים חיצוניים

* האתר הרשמי של שמורת חורטיצה 
* מאמר על החי והצומח בחורטיצה באתר newz.com.ua  

קטגוריה:מחוז זפוריז'יה: גאוגרפיה
קטגוריה:איי נהר
קטגוריה:זפוריז'יה
אלן היגר

**אלן ג'יי היגר** (בשם מלא באנגלית: **Alan Jay Heeger**; נולד ב-22 בינואר 1936) הוא כימאי ופיזיקאי יהודי-אמריקאי, חתן פרס נובל לכימיה לשנת 2000 (יחד עם אלן מקדיארמיד והידקי שירקאווה), "על גילוי ופיתוח פולימרים מוליכים חשמלית".

## קורות חיים
היגר נולד בסו סיטי שבאיווה. הוא השלים את התואר הראשון בפיזיקה ובמתמטיקה מאוניברסיטת נברסקה-לינקולן בשנת 1957, ואת הדוקטורט בפיזיקה מאוניברסיטת קליפורניה בברקלי בשנת 1961. מהשנים 1982-1962 שימש כאחד מחברי סגל אוניברסיטת פנסילבניה. בשנת 1982 החל בתפקידו הנוכחי כפרופסור באוניברסיטת קליפורניה בסנטה ברברה.

מחקרו הוביל להקמתן של חברות הזנק אחדות, בהן יוניאקס (אותה הקים היגר עצמו), קונקרה וסיריג'ן.

בשנת 1983 זכה בפרס אוליבר אי באקלי של האגודה האמריקאית לפיזיקה.

בנו הבכור דייוויד הוא מדען מוח ובנו השני פיטר הוא אימונולוג.

## קישורים חיצוניים

* Alan J. Heeger, באתר של אוניברסיטת קליפורניה, סנטה ברברה
* 

קטגוריה:אמריקאים ילידי איווה
קטגוריה:סו סיטי (איווה): אישים
קטגוריה:כימאים יהודים אמריקאים
קטגוריה:פיזיקאים יהודים אמריקאים
קטגוריה:זוכי פרס נובל אמריקאים
קטגוריה:זוכי פרס נובל יהודים אמריקאים
קטגוריה:בוגרי אוניברסיטת נברסקה–לינקולן
קטגוריה:בעלי תואר דוקטור מאוניברסיטת קליפורניה בברקלי
קטגוריה:סגל אוניברסיטת פנסילבניה
קטגוריה:זוכי פרס נובל לכימיה
קטגוריה:יהודים חברי האקדמיה הלאומית למדעים של ארצות הברית
קטגוריה:חברי האקדמיה הלאומית להנדסה של ארצות הברית
קטגוריה:סגל אוניברסיטת קליפורניה בסנטה ברברה
קטגוריה:אמריקאים שנולדו ב-1936
קטגוריה:זוכי מדליית ג'ון סקוט
גרד פאלטינגס

**גרד פאלטינגס** (בגרמנית: **Gerd Faltings**; נולד ב-28 ביולי 1954 בגלזנקירכן) הוא מתמטיקאי גרמני מחשובי חוקרי תורת המספרים. ידוע בשל עבודתו בגאומטריה אלגברית ובשל הוכחתו של משפט פאלטינגס.

## ביוגרפיה
גרד פלטינגס נולד ב-1954 בגלזנקירכן שבגרמניה המערבית.

בשנים 1972–1978 למד מתמטיקה ופיזיקה באוניברסיטת מינסטר. בשנת 1978 קיבל תואר דוקטור למתמטיקה ובשנת 1981 סיים הביליטציה, שניהם מאוניברסיטת מינסטר. בשנים 1982–1984 שימש כפרופסור באוניברסיטת וופרטל, ובשנים 1985–1994 שימש כפרופסור באוניברסיטת פרינסטון. בסתיו 1988 ובשנת הלימודים 1992–1993 היה חוקר אורח במכון למחקר מתקדם בפרינסטון.

בשנת 1986 זכה במדליית פילדס על הוכחת משפט פאלטינגס, כ-60 שנה לאחר שניסח אותו כהשערה לואי מורדל: לעקום לא-סינגולרי מגנוס \ g > 1 מעל שדה מספרים, יש רק מספר סופי של נקודות רציונליות.

משנת 1995 עמד בראש מכון מקס פלאנק למתמטיקה בבון.

## פרסים
* פרס דני היינמן (1983)
* מדליית פילדס (1986)
* מלגת גוגנהיים (1988/89)
* פרס גוטפריד וילהלם לייבניץ מהקרן הגרמנית למדע, הפרס הגבוה ביותר בתחום המחקר בגרמניה. (1996)
* פרס המלך פייסל (2014)
* פרס שאו (2015)
* חבר האקדמיה הלאומית למדעים של ארצות הברית (2018)
* פור לה מריט (2024)
* פרס אבל (2026)

## קישורים חיצוניים

* 

* 
* גרד פאלטינגס, באתר של אוניברסיטת בון

* Gerd Faltings, The Proof of Fermat’s Last Theorem by R.Taylor and A.Wiles, Notices of the AMS, JULY 1995


## הערות שוליים

קטגוריה:מתמטיקאים גרמנים
קטגוריה:זוכי מדליית פילדס
קטגוריה:סגל אוניברסיטת פרינסטון
קטגוריה:סגל אוניברסיטת בון
קטגוריה:חברי האקדמיה למדעים ולאמנויות של גטינגן
קטגוריה:מעוטרי מסדר הכבוד של הרפובליקה הפדרלית של גרמניה
קטגוריה:זוכי מלגת גוגנהיים
קטגוריה:זוכי פרס שאו
קטגוריה:זוכי פרס לייבניץ
קטגוריה:זוכי פרס אבל
קטגוריה:גרמנים שנולדו ב-1954
הנקב הסגלגל

**הנקב הסגלגל** (TA: Foramen ovale cordis) הוא נקב הנמצא במחיצה הבין-עלייתית שבלב העובר, המאפשר למחצית מכמות הדם מהעליה הימנית לזרום לעליה השמאלית. זהו אחד משני מעברי דם שקיימים בלב בשלב העוברי ונסגרים לאחר הלידה. המעבר השני קרוי הצינור העורקי.

הדם המחומצן נשאב על ידי החדר השמאלי דרך אבי העורקים ומשם עובר בעיקר לראש ולפלג הגוף העליון. שאר הדם זורם בכיוון הרגיל דרך הלב הימני לעורק הריאה. רוב הדם העורקי הריאתי זורם דרך הצינור העורקי לתוך אבי העורקים היורד לפלג הגוף התחתון. יותר ממחצית מתפוקת הלב עוברת דרך חבל הטבור לצינורות חילופי הגזים בשליה.

לאחר הלידה נאטם הנקב הסגלגל, והופך להיות הגומץ הסגלגל (fossa ovalis). הגומץ הסגלגל אינו פתח חלון ממשי, מכיוון שבלב תקין אין מעבר של דם בין העליות.

## בלידה
בלידה נעשים שינויי זרימה חשובים. כשנחתך חבל הטבור, הגברת זרימת הדם באבי העורקים מעלה מיד את הלחץ. הריאה מתנפחת, כלי הדם בריאה לא נלחצים, ההיפוקסיה בריאה מופחתת. במצב זה התנגדות הריאה לזרימה קטנה פי 10. בגלל שהלחץ בפרוזדור השמאלי גדול ב-2-4 mmHg מהלחץ בפרוזדור הימני, קפל שריר הנמצא בצד שמאל של חיץ הפרוזדורים סוגר את הנקב הסגלגל. כמה שעות לאחר הלידה מתכווץ קיר שרירי וחוסם את המעבר, ובמשך מספר חודשים נבנה סוגר בתצורתו הסופית.
## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:לב
קטגוריה:היריון ולידה
קטגוריה:ביולוגיה התפתחותית
מסגד אטהם ביי

שמאל|ממוזער|250px|מסגד אטהם ביי
**[[מסגד]] אטהם ביי** (באלבנית: **Xhamia e Et'hem Beut**) ממוקם סמוך לכיכר סקנדרבג במרכז טירנה, בירת אלבניה. בנייתו החלה בשנת 1789 על ידי מולה ביי, והסתיימה בשנת 1823 על ידי בנו האג'י אטהם ביי, שהיה גם נינו של סולימאן פאשה ברגיני.

בזמן השלטון הקומוניסטי באלבניה היה המסגד סגור, והוא נפתח מחדש ב-18 בינואר 1991, לאחר נפילת המשטר.

ציורי הקיר (פרסקו) שבמסגד מציגים עצים, מפלי מים וגשרים וכן תיאורי טבע דומם, מחזות נדירים באמנות מוסלמית.

במסגד מתקיימים סיורים יום-יומיים.

## קישורים חיצוניים

אטהם ביי
קטגוריה:טירנה: מבנים
קטגוריה:אלבניה: מסגדים
אטהם ביי"
Netstat

[שמאל|ממוזער|250px|[צילום מסך של פקודת netstat ב-xterm]]
הפקודה **netstat** (הלחם של **net**work **stat**istics) מציגה את החיבורים הפעילים, טבלאות ניתוב וסטטיסטיקות של התעבורה הנכנסת והיוצאת מהמחשב לרשת (רשת מקומית ו/או רשת האינטרנט). הפקודה קיימת במערכות ההפעלה Unix ודומותיה (למשל MacOS, לינוקס ו-BSD), וחלונות NT. הפקודה משמשת לזיהוי תקלות ולהערכת כמות התעבורה היוצאת והנכנסת ברשת.

## מבנה הפקודה
`netstat [options] [-p protocol] [interval]
`

* **a-** מציג את כל ההתקשרויות הפעילות 
* **b-** מציג את השם הבינארי של התוכנית שיצרו כל אחת מההתקשרויות (זמין רק בחלונות)
* **n-** מציג את הנתונים במספרים (כתובות IP במקום כתובות Domain ומספרים במקום שמות פורטים)
* **o-** מציג את מספרי התהליכים (PID) כפי שמופיעים במנהל המשימות של חלונות (זמין בחלונות XP וחלונות 2003)
* **p-** 
** בחלונות: ממיין את ההתקשרויות לפי הפרוטוקול המשמש אותן בשכבת התעבורה
** בלינוקס: מציג את התהליכים שמשתמשים בכל אחד מה-sockets (מקביל ל-**b-** בחלונות)
* **r-** מציג את תוכן טבלת הניתוב (מקביל לפקודה **route print** בחלונות)
* **s-** מציג סטטיקטיקה של השימוש בכל אחד מהפרוטוקולים בשכבת התעבורה
* **v-** בשילוב עם **b-** מציג את שרשרת התוכניות שהפעילה התוכנית כדי ליצור את ההתקשרות
* **Interval** חוזר על פקודת netstat במרווחי זמן קבועים

## מבנה הפלט
הפלט של הפקודה מורכב ממספר עמודות:
* **Proto** - שם הפרוטוקול המשמש את החיבור בשכבת התעבורה 
* **Local Address** - כתובת ה-IP של המחשב המקומי והפורט שבו משתמש החיבור (אם הפורט עדיין לא נקבע יופיע הסימן "*")
* **Foreign Address** - כתובת המחשב המרוחק
* **State** - מצב ההתקשרות:
** **ESTABLISHED** - התקשרות פעילה
** **TIME_WAIT** - מצב שמתחיל מיד לאחר סיום ההתקשרות ומאפשר למחשב המקומי לפרש חבילות מידע נכנסות כשאריות, שעדיין מסתובבות ברשת, מהתקשרות שהסתיימה.
** **LISTEN** - מצב שבו תוכנית ממתינה לחבילות מידע נכנסות (לעיתים יכול להעיד על סוס טרויאני שממתין לקבלת פקודות)

## [[אבטחת מחשב אישי ברשת|אבטחת המחשב האישי ברשת]]
הפקודה netstat יעילה באיתור רוגולות מכיוון שלרוב הן יוצרות התקשרויות למחשבים ברשת האינטרנט. עם זאת, מכיוון שהפקודה עובדת רק בשכבת התעבורה של מודל ה-TCP/IP, היא **לא** יכולה לגלות תוכנות שעובדות בשכבות נמוכות יותר (לדוגמה דרייברים בשכבה הפיזית).

## היסטוריה
הפקודה netstat הופיעה לראשונה בגרסה 4.2 של BSD. במערכת Windows 95 הוסבה התוכנה גם לשורת הפקודה של חלונות כחלק מהשימוש במימוש של קוד ה־IP מ־BSD שם.

במערכות לינוקס היא מומשה מחדש ובצורה לא לגמרי תואמת כחלק מהחבילה net-tools. אולם פיתוחה של חבילה זו הופסק וחבילת iproute, מחליפתה, כוללת את הפקודה המקבילה ss (קיצור של Sockets Statatistics).

## הערות שוליים

קטגוריה:תקשורת מחשבים
קטגוריה:רכיבי Windows
קטגוריה:פקודות יוניקס
קי מטקומבה התחתון

**קי מטקומבה התחתון** (באנגלית: **Lower Matecumbe Key**) הוא אי מסוג קי באיי הקיז העליונים שבשרשרת איי הפלורידה קיז במדינת פלורידה שבארצות הברית.

דרך US1 ("הכביש המהיר שמעל הים") חוצה את האי בין סמני מיל 75 ו-78 של הכביש. על האי מצויות שכונות העיירה איילמורדה.

האי נמצא דרומית מערבית לקי מטקומבה העליון וצפונית מזרחית לקרייג קי.

## היסטוריה
השם "מטקומבה" מקורו בכינוי שניתן על ידי הספרדים לכל איי הקיז. שם זה מופיע על מפות ספרדיות ובתיאורים ספרדיים של הנצלת הספינות אטוצ'ה ומרגריטה שטבעו בשנת 1622.

הממפה הספרדי דון חואן מאלודונלדו מציין בכתביו (משנת 1595) כי קי מטקומבה נמצא בין קי לאגו וקי בהאיה הונדה - ומציין ששם טבעה האטוצ'ה. ככל הנראה כוונתו לאי אחר והשם מתייחס לקבוצת האיים ולא לקי מטקומבה העליון או התחתון. כתבים אלו הטעו מחפשי אוצרות רבים אשר חיפשו את האטוצ'ה (זו התגלתה לבסוף על ידי מל פישר, ושרידה מוצגים במוזיאון מל פישר בקי וסט).

קי מטקומבה התחתון הופיע במפות הספרדיות בשם "מטקומבה וייחו" (Matecumbe Viejo - בספרדית: "מטקומבה הישן") בעוד שקי מטקומבה העליון נקרא במפות הספרדיות "מטקומבה נואבו" (Matecumbe Nuevo - מטקומבה החדש).
במפות שונות מופיע השם בצורות כתיבה שונות: Matacombe, Matacumbe, Mateconbe, Mattecumbe, ו-Maticombe, ומדובר באחד השמות הראשונים שניתנו על ידי מגלים אירופאים לאיים, ככל הנראה על שם האינדיאנים האלימים שחיו בהם. צורת הכתיב "Matacombe" מקורה בתיאור מתקפה של אינדיאנים בה נהרגו תשעה חיילים ספרדיים בשנת 1571. ככל הנראה מקור השם בביטוי "להרוג אנשים" - "matar hombre" בספרדית, ומדובר בתיאור המקרה, אולם ישנם מלומדים הסברים שמדובר בעיוות של שם אינדיאני "גורגונבה". מלומדים אחרים סבורים שהשם האינדיאני הוא למעשה עיוות של השם הספרדי.

קי מטקומבה התחתון היה אחד הידועים באיי הקיז בשם הימצאות מים מתוקים על האי - באר מים בקצהו הצפוני של האי הייתה הבאר היחידה בכל איי הקיז, דבר שהפך את האי לנקודת עצירה לספינות הרבות החולפות באזור.

האי מופה על ידי צ'ארלס סמית' ב-20 בנובמבר 1872, ואדמותיו החלו להחכר למתיישבים בשנת 1884. היישוב שהוקם על האי כונה "נמל הוריקן" (Hurricane Harbor)

הכביש המהיר מעל הים קישר את האי לאיים הסמוכים לו בשנת 1928 (כאשר בטרם הוקמו חלק מהגשרים, התנועה בין האיים בוצעה במעבורות). בעקבות הקמת הכביש, נפתח באי בית קפה ליתן שירותים לנוסעים שנתקעו באי בשל תקלות מעבורות.

לאחר מלחמת העולם הראשונה, כפרויקט של תעשוקה יזומה לחיילים המשוחררים, נשלחו חיילים לאי להקים גשר בינו לבין פייסטה קי ובאי הוקמו שלושה מחנות מגורים עבור העובדים, כאשר בכל מחנה התגוררו כ-250 פועלים. על מנת לספק מים לכל הפועלים הוקם באי מתקן התפלת מי ים, אולם מתקן זה, יחד עם יתר המבנים שעל האי, נהרסו ב-2 בספטמבר 1935 על ידי הוריקן יום העבודה, בטרם החל לפעול.

במהלך מלחמת העולם השנייה, בשל הביקוש הרב לשמן דגים, הוקמו באי מתקני גידול דגים, ומתקן התפלת המים נבנה מחדש.

לאחר מלחמת העולם השנייה, נמכר האי כולו במחיר של 120,000 דולרים ללואיס הול, ג'ק דייוויס, ואליס גידאונז, אשר הקימו באי שכונת מגורים. במהלך הבנייה התגלו תילי קבורה אינדיאניים. בחלקו הדרומי של האי הוקם מחנה של תנועת הצופים של אמריקה, בו מבצעים אלפי חברי הארגון פעילות ימית מדי שנה.

## קישורים חיצוניים
* ההיסטוריה של קי מטקומבה התחתון
## הערות שוליים

מטקומה התחתון
ליגנומוויטאה קי

**ליגנומוויטאה קי** (באנגלית: **Lignumvitae Key**) הוא אי מסוג קי באיי הקיז העליונים של שרשרת איי הפלורידה קיז במדינת פלורידה שבארצות הברית.

האי ממוקם צפונית לקצה המזרחי של קי מטקומבה התחתון, במרחק של כ-1.5 ק"מ ממנו.

באי מצויה הנקודה הגבוהה ביותר מעל פני הים מבין כל איי הקיז - 5.8 מטרים מעל פני הים.

האי נקרא על שם עצי הליגנום ויטאה הגדלים בו.

## היסטוריה
קי ליגנומוויטאה לא היה מעולם מיושב בצורה צפופה, והעובדה שהכביש המהיר מעל הים לא עוברת דרכו מנעה את פיתוחו והשאירה את האי מבודד. האי היה בבעלות פרטית מאז שנת 1848, ובשנת 1967 אף הוגשה בקשה לבניין כביש המקשר את האי לכביש המהיר, אולם בקשה זו נדחתה ואפשרה את הפיכת האי, לימים, לשמורת טבע.

שרידים שהתגלו באי הכוללים שרידי מבני מטבח ותילי קבורה מעידים על התיישבות של אינדיאנים באי לפני גילויו על ידי הספרדים.

האזכור הראשון של האי מופיע במפה ספרדית משנת 1760 בה מכונה האי "קאיו דה לה לנאה" (Cayo de la Leña - "אי עץ האש"), בשל העצים הרבים שהיו על האי ששימשו את הספינות הספרדיות שעברו בסמוך לו כעצי בעירה.

חומה עשויה אבני אלמוג, שאורכה כקילומטר, מעידה על ניסיון יישוב של האי, אולם לא ברור אם החומה נבנתה על ידי מתיישבים ספרדיים או על ידי שודדי הים הקאריביים שהשתמשו באי כבסיס.

האזכור הראשון של יישוב באי מופיע ביומנו של ויליאם האקלי המתאר ביקור באי ב-25 בפברואר 1832, ופגישה עם תושב האי שהתפרנס מכריתת עצים. ניסיון לבנות באי באר מים לא צלח. כתבה של ד"ר ג'י בי הולדן במגזין החודשי הרפרז מציין שבאי מתגורר תושב אחד.

ב-2 במרץ 1971 נרכש האי על ידי מדינת פלורידה, והאי הפך לפארק הבוטני המדינתי ליגומוויטאה קי.

## קישורים חיצוניים

* ההיסטוריה של ליגנומוויטאה קי
## הערות שוליים

ליגנומוויטאה
הלני, קיסרית אתיופיה

**הלני** ,**אלני** או **הלנה** (נפטרה באפריל 1522) הייתה קיסרית אתיופיה ואשתו של הקיסר האתיופי זרע יעקב. להלני היה תפקיד מכריע בשלטון האתיופי, היא החזיקה בתפקיד עוצרת או יועצת למספר קיסרים בשלטון בעלה זרע יעקב, בנה החורג באדה מריאם הראשון, נכדה החורג מבאדה מריאם אסכנדר, נינה החורג מאסכנדר עמדה ציון השני ונכדה החורג הנוסף מבבאדה מריאם נהואד. 

הלני הייתה בתו של מאחמד מלך ממלכת האדייה המוסלמית והתנצרה כאשר התחתנה עם הקיסר זרע יעקב. ההיסטוריון הפורטוגזי בלטסר טאלאז כותב שלא היו לה בנים אך פרנסישקו אלואראש כותב שהייתה אמו של הקיסר לבנה דנגל שברח מהכלא באמבה גישן.
כאשר אמו של הקיסר באדה מריאם הראשון, ציון ציפורה, נרצחה על ידי זרע יעקב בעצמו בגלל מרד שהובילה יחד עם יהודי אתיופיה, הוא  הביא את התואר של **קיסרית האם** לאמו החורגת הלני. הלני הוכיחה שהיא חברה יעילה בבית המלוכה ולמעשה הייתה שותפה לשלטון.

כאשר אסכנדר ירש את אביו באדה מריאם בגיל צעיר, הלני הוצאה מהתמונה בכך שנוצרה מועצה מאמו של אסכנדר הקיסרית רומנה, טאספה גיורגיס (ראש המנזר באגם חאיק), והביטווודאד (רוזן) עמדה מיכאל. אך לאחר זמן, הקיסרית רומנה הוצאה מהמועצה וחייה במנזר ליד דברה ליבנוס היכן שהיא מתה מאוחר יותר. טאספה גיורגיס לא הוכיח את כוחו מול הרוזן, ועל פי ההיסטוריון טאדסה טמרת, עמדה מיכאל "שלט בממלכה כשליט יחיד". שלטונו של הרוזן עמדה מיכאל הגיעה לסופו בשנת 1486 כאשר החלה הפיכה כנגדו בראשותה של הלני. לאחר מכן הקיסרית הלני שיחקה מרכיב חשוב בשלטון.

פרנסיסשקו אלואראש כותב בשם האבונה מרקוס שכאשר הקיסר נהואד, אחיו ומחליפו של אסכנדר, מת, הלני היא זו שהכתירה למעשה את בנו לבנה דנגל כקיסר הבא, הכתרתו של לבנה דנגל היה שיא כוחה של הלני. מכיוון שלבנה דנגל היה עדיין קטין הלני הפכה לעוצר הראשי יחד עם אמו נהואד מוגסה, ולשליטה של גוג'אם. הלני היא הראשונה אשר חזתה את הגידול של ההשפעה של האימפריה העות'מאנית באזור, כאשר שלחה עם השגריר מטאוס הארמני (שנשלח בעצת פרו דה קוויליאן כשגריר אתיופיה לפורטוגל ולאפיפיור ברומא) בקשה לעזרה בלחימה כנגד המוסלמים מיפאט ואדאל  

תאריך מותה של הלני נתון בוויכוח, ההיסטוריון פאול בי. האנז מציין שמתה בגיל מאוד מתקדם בשנת 1520 אך ההיסטוריונים באקינאם והאנטינגפורד טוענים שמתה באפריל 1522
בזמן פטירתה היה נוכח באתיופיה הפורטוגזי פרנסישקו אלואראש שכתב שתושבי אתיופיה היו מלאי צער: 

## לקריאה נוספת
* כ.פ. בקינגהאם ג.וו.בי. האנטינגפורד, **[[הכומר יוחנן]] של איי הודו המערבית**, 1961. (Alvarez, Francisco (1961). The Prester John of the Indies, Beckingham C.F., Huntingford G.W.B., Cambridge: Hakluyt Society.)

## הערות שוליים

קטגוריה:ילידות המאה ה-15
קטגוריה:קיסריות רעיות אתיופיות
אתיופיה
קטגוריה:עוצרות
קטגוריה:נשות אצולה במאה ה-15
קטגוריה:נשות אצולה במאה ה-16
קטגוריה:נפטרים ב-1522
יוהנס רידברג

**יוהנס רוברט רידברג** (באנגלית: **Johannes Robert Rydberg**; 8 בנובמבר 1854 – 28 בדצמבר 1919) היה פיזיקאי שוודי הידוע בעיקר בשל פיתוח נוסחת רידברג ב-1888, המשמשת לניבוי אורכי הגל של פוטונים של הקרינה האלקטרומגנטית, שנפלטת כאשר יש שינוי ברמת האנרגיה של האטום.

הקבוע הפיזיקלי הנקרא קבוע רידברג קרוי על שמו, כמו גם יחידת המידה לאנרגיה. אטומים מעוררים עם ערכים גבוהים של מספר קוונטי יסודי, המאופיינים במומנט דיפול חזק, נקראים אטומי רידברג. כמו כן, אחד המכתשים בירח קרוי על שמו.

רידברג היה פעיל באוניברסיטת לונד השוודית במשך כל הקריירה האקדמית שלו.

## לקריאה נוספת

* Mike Sutton, “Getting the numbers right – the lonely struggle of Rydberg” Chemistry World, Vol. 1, No. 7, July 2004.
* Indrek Martinson, L.J. Curtis, '''Janne Rydberg – his life and work''', NIM B, Volume 235, Pages 17-22, 2005


## קישורים חיצוניים

* 

קטגוריה:פיזיקאים שעל שמם כוכב לכת מינורי
קטגוריה:פיזיקאים שוודים
קטגוריה:שוודים שנולדו ב-1854
קטגוריה:נפטרים ב-1919
מוזיקת העידן החדש

**מוזיקת העידן החדש** (באנגלית: **New-age music**) היא סוגה של מוזיקה שנועדה ליצור השראה אמנותית, הרפיה ואופטימיות. היא משמשת את המאזינים בזמן פעילויות כגון יוגה, עיסוי, מדיטציה, וקריאה, כשיטה לניהול לחצים, כדי להביא למצב של אקסטזה ולא טראנס , או כדי ליצור אווירה שלווה בבית או בסביבה אחרת.

לפעמים הדבר מזוהה עם איכות הסביבה ורוחניות של העידן החדש; עם זאת, לרוב יוצריה אין קשר ל"רוחניות העידן החדש", וחלקם אף דוחים את המונח. ההרמוניה עושה שימוש רפטטיבי במודוסים ודיסוננסים ליצירת הרגשה היפנוטית, ולעיתים גם משלבת צלילי טבע.

סוגים מסוימים של מוזיקה אלקטרונית נכללים אף הם במוזיקת העידן החדש, בדרך כלל טונים רפטטיביים של סינתסייזרים או רצועות שמע ארוכות שנוצרו בסיקוונסר. בנוסף, קיים השימוש בכלי נגינה מסורתיים כמו חליל, פסנתר, גיטרה אקוסטית וכיוצא בזה. זמרה אף היא נוכחת במוזיקת העידן החדש, כאשר לרוב נעשה שימוש במזמורי סנסקריט, טיבט, השבטים האינדיאנים, או מילים המבוססות על עולם הפיות ועל מיתולוגיות כדוגמת המיתולוגיה הקלטית.

## הגדרה
מוזיקת העידן החדש מוגדרת בזכות האווירה אותה היא משרה מאשר כלי הנגינה המשמשים ליצירתה; החל מכלי נגינה מערביים מסורתיים וכלה בכלי נגינה אלקטרוניים ומזרחיים. קיימים מספר סגנונות בתוך מוזיקת העידן החדש: אמביינט, מוזיקת עולם, צ'יל-אאוט, אלקטרוניקה ומוזיקת חלל בין היתר.

## מוזיקאים פופולרים של מוזיקת העידן החדש
*  קארל ג'נקינס (Karl Jenkins - יוצר סדרת אלבומי Adiemus)
* מייק אולדפילד (Mike Oldfield)
*  אניגמה (Enigma)
*  אניה (Enya)
*  מדווין גודאל (Medwyn Goodall)
*  גנדלף (Gandalf) 
*  גרגוריאן (Gregorian)
*  ואנגליס (Vangelis)
*  ז'אן מישל ז'אר (Jean-Michel André Jarre)
*  דיפ פורסט (Deep Forest)
*  כריסטופר פרנק והרכב טנג'רין דרים (Christopher Franke and the Tangerine Dream group)
*  קלאנאד (Clannad)
*  אוליבר שאנטי (Oliver Shanti)
*  יאני (Yanni)
*  קיטארו (Kitarō)
*  גאודי (Daniele Gaudi - אמן דאב, רגאיי ומוזיקת עולם)
*  להקת Era - להקת ניו-אייג' צרפתית, יוצרי השיר Ameno

## ראו גם
* מוזיקת אווירה
* מוזיקת עולם
* אמביינט

## קישורים חיצוניים

## הערות שוליים

*